Tove Jansson, Narine Abgarian, Jean-Claude Mourlevat, Etgar Keret, Barbora Hrínová, Lukáš Cabala‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Kniha leta od Tove Jansson, na ktorú sme sa veľmi tešili, je tu. Myslíme, že je to dobrá príležitosť upozorniť na pár kníh, ktoré vyšli v tomto roku vo vydavateľstve Artforum.
Prvými knihami boli Plachý dom Barbory Hrínovej a Leto postávalo v horúcom vzduchu Lukáša Cabalu. V edícii -klad vyšli Ľudia, ktorí sú vždy so mnou od Narine Abgarian, Autokorekt od Etgara Kereta a Daria od Ady D'Adamo. V júni prijal pozvanie do Bratislavy Jean-Claude Mourlevat, ktorého kniha Rieka, čo tečie naopak, je tiež jednou z tohtoročných noviniek vydavateľstva Artforum. Posledná večera Leonarda z Vinci od Sana Lajdu je najvýpravnejšou tohtoročnou knihou Artfora. Ak sa o knihách chcete dozvedieť viac, prečítajte si celý newsletter alebo nás navštívte v kníhkupectve Artforum na Kozej 20 v Bratislave.
# Kniha leta
## Jansson Tove
Malá Sofia a jej stará mama trávia letné mesiace na odľahlom ostrove. Ich každodenné rozhovory o všedných i filozofických témach, o živote, vzťahoch i stratách sú jednoduché, vtipné, múdre. Chvíle plné slobody a objavovania. Doplnené ilustráciami autorky. Ak si ju počas júla či augusta kúpite, dostanete k nej ako bonus knihu Davida Grossmana Život sa so mnou pohráva.
17,90 €
# Ľudia, ktorí sú vždy so mnou
## Abgarian Narine
Sága o živote štyroch generácií arménskej rodiny z mestečka Berd. Príbehy ľudí, ktorí prežili veľa ťažkých skúšok, no v srdciach si zachovali ľudskosť a lásku jeden k druhému, a celý život i po smrti sú s nami... Je to aj príbeh vojnového konfliktu arménskeho a azerbajdžanského národa.
#### 17,90 €
16,11 €
# Posledná večera Leonarda z Vinci
## Lajda Stano
Stano Lajda je súčasný slovenský maliar, ktorý niekoľko rokov systematicky pracoval na rekonštrukcii ikonickej Poslednej večere, čo ho inšpirovalo k napísaniu tejto knihy. Odkrýva pred nami silné i slabé miesta Leonardovej povahy. Zamýšľa sa nad jeho proklamovanou homosexualitou a rekonštruuje jeho ambivalentný postoj k Michelangelovi. Zdôrazňuje, že umelec bol naozaj zložitou osobnosťou, ktorá napriek obdivuhodnej pracovitosti a cieľavedomosti neraz zápasila s pochybnosťami najrôznejšieho druhu. Stano Lajda hľadá vo svojej knihe odpovede na dosiaľ nezodpovedané otázky prameniace zo zložitej náboženskej symboliky, ktorej je Leonardovo vrcholné dielo plné. To všetko prostredníctvom beletrizovaného príbehu a aj hĺbkového odborného rozboru slávneho diela.
#### 39,90 €
31,92 €
# Autokorekt
## Keret Etgar
Najnovšia zbierka poviedok Autokorekt obľúbeného izraelského autora Etgara Kereta opäť prináša príbehy, v ktorých majstrovsky spája absurditu, čierny humor a hlbokú ľudskosť. Postavy nových Keretových poviedok balansujú na hranici reality – podivné rozhovory, nepredvídateľné zásahy technológie či chvíle plné existenciálnych otázok.
#### 16,90 €
15,21 €
# Rieka, čo tečie naopak
## Mourlevat Jean-Claude
Už ste počuli o rieke Kdžar? Tej, ktorá tečie naopak, a ktorej voda bráni umrieť? Keď dvanásťročná Hana vojde do Tomkovho obchodu a pýta sa na ňu, mladý predavač je zaskočený. On, čo bol doteraz presvedčený, že má v ponuke všetko potrebné, zisťuje, že prianie tajomného dievčaťa nedokáže splniť. Vydáva sa teda po jej stopách, vedený silou lásky a túžbou po dobrodružstve. Oboch ich čaká neuveriteľná cesta plná nečakaných stretnutí, fascinujúcich objavov a skúšok odvahy. Nadčasový poetický príbeh čerpajúci z mytológie, rozprávok a predovšetkým imaginácie hovorí o dospievaní, o sile citov, o slobode a odvahe ísť za svojím snom.
#### 14,90 €
13,41 €
# Plachý dom
## Hrínová Barbora
Román Plachý dom spisovateľky Barbory Hrínovej, nositeľky ocenenia Anasoft litera 2021 za poviedkový debut Jednorožce, si vás dokonalo podmaní jemnosťou i vtipom. Hlavný hrdina Ambróz, starnúci láskavý muž, kontrabasista vyučujúci hru na klavír, manžel a otec, zberateľ básní, psičkár, možno na prvý pohľad pôsobí nekompatibilne s dnešnou rýchlou dobou túžiacou po zmenách.
#### 17,90 €
16,11 €
# Leto postávalo v horúcom vzduchu
## Cabala Lukáš
Nina vyrastá v deväťdesiatych rokoch na okraji Trenčína. Otec je lesník a často ju vláči do hôr, aby nemusela byť v škôlke. Jej babka sa v Juhoslávii zoznámi s bohatým Nemcom Erhardom. Vďaka nemu Nina a jej rodičia zažijú nečakané cesty za oceán, ale i situácie, v ktorých by sa radšej neocitli. Priateľstvá detí aj dospelých sa kníšu vo vetre, odkiaľsi znie zvučka mraziarenského auta Family frost a nad pokojnými i dramatickými dňami zaznie osudový výstrel.
#### 16,90 €
15,21 €
Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.